CELEX: 62020TN0752
Language: fi
Date: 2020-12-21 00:00:00
Title: Asia T-752/20: Kanne 21.12.2020 – IMG v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/58
            
         
      Kanne 21.12.2020 – IMG v. komissio
      (Asia T-752/20)
      (2021/C 53/75)
      Oikeudenkäyntikieli: ranska
      
         Asianosaiset
      
      
         Kantaja: International Management Group (IMG) (Bryssel, Belgia) (edustajat: asianajajat L. Levi ja J.-Y. de Cara)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että kanne täyttää tutkittavaksi ottamisen edellytykset ja että se on perusteltu
                  ja tämän perusteella
               
            
                  —
               
               
                  toteaa, että Euroopan komission osalta kyseessä on sopimussuhteen ulkopuolinen vastuu
               
            
                  —
               
               
                  velvoittaa vastaajan korvaamaan kantajalle tämä kärsimän aineettoman vahingon perusteella, ellei vahinkoa korjata, 10 000 euroa kuukaudessa ajanjaksolta, joka alkaa vuoden 2015 joulukuun puolivälistä ja jatkuu aina asiassa annettavan tuomion julistamiseen sekä kantajan kärsimän aineellisen vahingon perusteella 2,1 miljoonaa euroa (tälle summalle kertyvine viivästyskorkoineen)
               
            
                  —
               
               
                  velvoittaa vastaajan korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kantaja vetoaa sen aineellisen ja aineettoman vahingon korvaamiseksi, jonka se väittää aiheutuneen komission ja Euroopan petostentorjuntaviraston (OLAF) menettelystä kantajaan kohdistuneessa tutkinnassa, seuraaviin kanneperusteisiin.
      
                  1)
               
               
                  OLAFin väärinkäytösten osalta kantaja viittaa seuraaviin sääntöjenvastaisuuksiin:
                  
                              a)
                           
                           
                              Tutkintamenettelyn osalta kantaja väittää asiassa rikotun asetuksen N:o 883/2013 (1) 1 artiklaa, päätöksen 1999/3522 (2) 2 artiklaa, OLAFin henkilöstölle tutkintamenettelyistä annettuja ohjeita ja huolenpitovelvoitetta.
                           
                        
                              b)
                           
                           
                              Kansainvälisen järjestön käsitteen sivuuttamisen osalta kantaja väittää asiassa rikotun asetuksen N:o 1605/2002 (3) 53 ja 53 d artiklaa, asetuksen N:o 2342/2002 (4) 43 artiklaa, ja mahdollisesti asetuksen N:o 966/2012 (5) 58 artiklaa sekä asetuksen N:o 1268/2012 (6) 43 artiklaa. Kantaja esittää lisäksi väitteen kansainvälisen oikeuden rikkomisesta ja asianmukaista huolellisuutta koskevan velvollisuuden laiminlyönnistä.
                           
                        
                              c)
                           
                           
                              Tutkinnan toimittamisen osalta kantaja väittää, että asiassa on rikottu asetuksen N:o 883/2013 9 artiklaa, OLAFin henkilöstölle annettujen ohjeiden 8.5 artiklaa, puolueettomuusvaatimusta, todistelua koskevia sääntöjä, huolenpitovelvollisuutta ja syyttömyysolettamaa.
                           
                        
                              d)
                           
                           
                              Raportin laatimisen osalta kantaja väittää, että asiassa on rikottu asetuksen N:o 883/2013 9 artiklaa, puolueettomuusvaatimusta, todistelua koskevia sääntöjä, huolenpitovelvollisuutta ja syyttömyysolettamaa.
                           
                        
            
                  2)
               
               
                  OLAFin ja komission sääntöjenvastaisen menettelyn osalta kantaja esittää, että nämä ovat niiden paljastusten vuoksi, jotka olivat johtaneet OLAFin loppuraportin julkaisemiseen, laiminlyöneet niihin kohdistuvaa luottamuksellisuusvaatimusta, rikkoneet asetuksen N:o 883/2013 10 artiklaa, OLAFin henkilöstölle annettujen ohjeiden 8 artiklaa ja SEUT 339 artiklaa sekä laiminlyöneet huolenpitovelvollisuutensa ja asianmukaista huolellisuutta koskevan velvollisuutensa.
               
            
         (1)  Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta 11.9.2013 annettu Euroopan parlamentin ja neuvoston asetus (EU, Euratom) N:o 883/2013 (EUVL 2013, L 248, s. 1).
      
         (2)  Euroopan petostentorjuntaviraston (OLAF) perustamisesta 28.4.1999 tehty komission päätös 1999/352/EY, EHTY, Euratom (EYVL 1999, L 136, s. 20).
      
         (3)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 EYVL 2002, L 248, s. 1).
      
         (4)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL 2002, L 357, s. 1).
      
         (5)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).
      
         (6)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL 2012, L 362, s. 1).